stanford-oval/wikipedia huggingface dataset:
Beringinmerimetso

| Beringinmerimetso |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Suliformes
Heimo::  Merimetsot Phalacrocoracidae
Suku::  Merimetsot Phalacrocorax
Laji::  urile
Kaksiosainen nimi
 Phalacrocorax urile  (Gmelin, 1789) 

Katso myös
   Beringinmerimetso Wikispeciesissä   Beringinmerimetso Commonsissa 
Infobox OKNimi-testi OK: 
Beringinmerimetso (Phalacrocorax urile) on Tyynenmeren pohjoisosissa elävä merimetso. Sen esiintymisalue ulottuu Japanin Hokkaidosta ja Kuriileilta Aleuteille ja Alaskan etelärannikolle. Johann Friedrich Gmelin kuvaili lajin holotyypin Kamtšatkasta vuonna 1789.
Atnorth

atNorth on islantilainen konesali- ja tekoälypalveluita tarjoava yritys, joka tarjoaa palveluita Islannissa, Ruotsissa ja Suomessa. atNorthin pääkonttori sijaitsee Islannin Reykjavikissa. Yhtiö perustettiin vuonna 2009 ja se siirtyi Partners Groupin omistukseen vuonna 2022.
atNorth Suomessa

Yhtiöllä on kolme datakeskusta Suomessa. Joulukuussa 2023 yhtiö osti Kouvolan Ummeljoelta 21 hehtaarin teollisuustontin Kymijoen rannalta tarkoituksena rakentaa 60 megawatin datakeskus.
Cozumelsaarensupi

| Cozumelsaarensupi |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Puolikarhut Procyonidae
Suku::  Supit Procyon
Laji::  pygmaeus
Kaksiosainen nimi
 Procyon pygmaeus  (Merriam, 1901) 
 Levinneisyyskartta.
Katso myös
   Cozumelsaarensupi Wikispeciesissä   Cozumelsaarensupi Commonsissa 
Infobox OKVirheellinen NIMI-arvoIUCN-testi OK: 
Cozumelsaarensupi tai cozumelinsupi (Procyon pygmaeus) on Meksikon Quintana Roon osavaltion rannikolla sijaitsevalla Cozumelsaarella tavattava supi. Se on esimerkiksi mantereen pesukarhua huomattavasti pienempi. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.
Taksonomia

Lajin kuvaili tieteelle Clinton Hart Merriam vuonna 1901. Cozumelsaarensupia pidetään omana pesukarhusta (Procyon lotor) erillisenä lajina alun perin sen koon ja kallon erojen takia. Sen on todettu poikkeavan lähimmistä sukulaisistaan Jukatanin niemimaan pesukarhuista myös myöhemmissä DNA-tutkimuksissa. Cozumelsaarensupi on myös koko Karibian saarilla tavattavista pesukarhuista ainoa oma taksoninsa.
Molekyylikelloon perustuvien tutkimusten perusteella cozumelsaarensupi on erkaantunut mantereen pesukarhuista arviolta 47 570–21 510 vuotta sitten. Pieni koko saattaa olla keino sopeutua saaren vähäisempiin resursseihin.
Koko ja ulkonäkö

Cozumelsaarensupi on supien suvun pienin laji. Mantereen pesukarhuihin verrattuna se on 45 % kevyempi ja mitoiltaan 15–37 % pienempi. Vuonna 2004 julkaistussa tutkimuksessa koko keskipituus oli 755,4 mm ja hännän pituus 243,2 mm. Paino oli 3 530 grammaa. Urokset ovat naaraita kookkaampia. Turkki ja sen väritys ovat samanlaiset kuin pesukarhulla. Turkki on selkäpuolelta pääosin vaaleanharmaa, ja karvoituksen seassa on myös mustaa karvaa. Naamassa on silmät ympäröivä musta naamiokuvio. Kuonon sivuilla, huulilla ja leuassa on valkoista karvoitusta. Kallo on pieni, lyhyt ja litteä.
Levinneisyys ja elinympäristö

Cozumelsaarensupi on nimensä mukaisesti Cozumelsaaren endeeminen laji. Saari sijaitsee Meksikon Quintana Roon osavaltiossa noin 17,5 kilometriä osavaltion koillisrannikosta merelle. Saaren pinta-ala on arviolta 478 km². Suurin osa kannasta esiintyy saaren rannikolla. Sisämaassa niitä ei esiinny ollenkaan tai vain hyvin harvaan.
Cozumelsaarensupi suosii elinympäristönään mangroveja ja hiekkaisia alueita. Sitä esiintyy niiden ohella maatalousalueilla ja trooppisissa metsissä. Lajia esiintyy myös lähellä ihmisasutusta sekä teiden varsilla.
Elintavat

Cozumelsaarensupi on pääosin yöaktiivinen. Havainnot lajista päivisinkään eivät kuitenkaan ole harvinaisia. Se liikkuu pääosin yksin tai pienissä perheryhmissä.
Cozumelsaarensupi on kaikkiruokainen. Ravintonaan se suosii taskurapuja. Muita ravinnonlähteitä ovat hedelmät, hyönteiset, ravut ja pienet selkärankaiset. Ravinnonlähde vaihtuu vuodenajan ja paikan mukaan. Myös esimerkiksi ajoittaiset hurrikaanit voivat vaikuttaa saatavilla oleviin ravinnonlähteisiin merkittävästi.
Tiettävästi cozumelsaarensupi synnyttää marraskuun ja tammikuun välillä. Mahdollisesti niillä on myös toinen synnytyskausi heinäkuun ja elokuun aikana.
Lajilla ei ole lainkaan luonnollisia petoeläimiä. Lajilla esiintyviä loisia ovat Eimeria nutalli, Placoconus lotoris, Capillaria procyonis, Physaloptera, Listrophoridae ja Heterophyidae.
Uhat ja suojelu

Kansainvälinen luonnonsuojeluliitto IUCN on määritellyt cozumelsaarensupin äärimmäisen uhanalaiseksi lajiksi. Koko kannan suuruus on arviolta alle 250 täysikasvuista yksilöä. Kannan uskotaan myös olevan edelleen pienenemässä.
Lajin pääasiallisia uhkia ovat elinympäristön häviäminen ja pirstoutuminen esimerkiksi kaupungistumisen, matkailun kehittämisen ja teiden rakentamisen takia. Matkailualaa on kehitetty etenkin vuodesta 2005 lähtien, ja se uhkaa lajin asuttamaa rannikkoa. Levenevät tiet eristävät puolestaan eri alueita toisistaan. Liikenne on lajin yksilöiden yleisin kuolinsyy. Saarelle on myös tuotu tulokaslajeja. Kuningasboat ja koirat saattavat saalistaa cozumelsaarensupia. Tulokaslajit voivat myös levittää tauteja ja loisia.
Luonnollisen uhan muodostavat hurrikaanit. Hurrikaani voi saarelle osueessaan tarkoittaa kannan rajua pienenemistä. Hurrikaanien on puolestaan ennustettu lisääntyvän alueella tulevaisuudessa.
Ihmiset eivät nykyisin juuri metsästä lajia. Jäänteiden perusteella tiedetään, että mayat käyttivät niitä ruuaksi klassisella ja jälkiklassisella kaudella 1 900–500 vuotta sitten. Saaren nykyiset asukkaat tuntevat lajin hyvin, ja se on hyvin pidetty. Paikalliset ruokkivat usein supeja, jotka myös kerjäävät ruokaa. Ihmisten niille syöttämä ruoka ei kuitenkaan välttämättä ole terveellisimmästä päästä.
Cozumelsaarensupi on suojeltu Meksikossa, ja se kuuluu maan uhanalaisten lajien luetteloon. Suojelutoimina esimerkiksi saaren tulokaslajeja on pyritty hävittämään.
Pesukarhun (vas.) ja cozumelsaarensuven (oik.) kallo vertailussa.
Lähikuvassa.
Täysikasvuinen ja keskenkasvuinen yksilö.
Atneosenin kirkko

| Atneosenin kirkko Atneosen kirke |
| --- | --- |
 Kirkko vuonna 2008.
Sijainti:  Stor-Elvdal, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1882
Suunnittelija:  Henrik Nissen
Materiaali:  puu
Istumapaikkoja:  100
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Atneosenin kirkko (norj. Atneosen kirke) on Stor-Elvdalin kunnassa Innlandetin läänissä Norjassa sijaitseva puinen pitkäkirkko vuodelta 1882.
Aiheesta muualla

Kuvia tai muita tiedostoja aiheesta Atneosenin kirkko Wikimedia Commonsissa
Atochan rautatieasema

| Estación de Madrid Atocha> Atochan rautatieasema |
| --- | --- |
 Atochan rautatieasema (Rafael Moneo, 1992)
Perustiedot
Sijainti:  40°24′26″N, 03°41′30″E
Kunta:  Arganzuela, Madrid
Valtio:  Espanja
Avattu:  9. helmikuuta 1851
Liikenne
Käyttäjiä:  88 miljoonaa vuodessa
Liikennöitsijä(t):  Renfe
Kaukoliikenne:  AVE, Avant, Alaris, Altaria, Alvia, Talgo
Paikallisjunat:  R-2, R-6, R-7, R-8 ja R-10 sekä C-1, C-2, C-3, C-4, C-5, C-7, C-8, C-10
Vaihtoyhteydet:  Madridin metron linja 1
Aiheesta muualla
 Wikimedia Commons 
Atochan rautatieasema (Alberto de Palacio, 1892).
Atochan rautatieasema (esp. Estación de Atocha) on Espanjan pääkaupungin Madridin suurin rautatieasema. Se sijaitsee Atochan kaupunginosassa Arganzuelan alueella, Plaza de Emperador Carlos V:n vieressä. Se on pääteasema Madridin aluetta palveleville lähiliikennejunille, etelästä saapuville paikallis- ja kaukoliikennejunille sekä AVE-suurnopeusjunille. Kaikkia näitä junia liikennöi Espanjan kansallinen rautatieliikenneyhtiö Renfe Operadora.
Asema avattiin 9. helmikuuta 1851 nimellä Estación de Mediodía. Se oli Madridin ensimmäinen rautatieasema. Rakennus tuhoutui pahasti tulipalossa 1880-luvulla. Neljä vuotta kestäneet uudelleenrakennustyöt aloitettiin vuonna 1888 aiemmin muun muassa Gustave Eiffelin kanssa yhteistyötä tehneen arkkitehdin Alberto de Palacio Elissagnen johdolla. Uusi raudasta ja lasista valmistettu rakennus oli 152 metriä pitkä ja 40 metriä leveä. Plaza de Emperador Carlos V:tä kohti oleva pääty suljettiin, mikä loi asemalle sen tunnusomaisen julkisivun.
Sata vuotta käytössä ollut vanha asemarakennus poistettiin käytöstä vuonna 1992 ja muutettiin liiketilaksi, jossa on kauppoja, kahviloita, yökerho ja 4 000 neliömetrin kokoinen trooppinen puutarha. Sen taakse rakennettiin Rafael Moneon suunnittelema moderni terminaali, joka on nelinkertaistanut aseman kapasiteetin. Aseman läheisyydessä toimii myös kaksi Madridin metron asemaa, Atocha ja Atocha Renfe. Jälkimmäinen otettiin käyttöön uuden terminaalin rakentamisen jälkeen ja on suoraan yhteydessä rautatieasemaan.
Atochan rautatieasema sai osakseen kansainvälistä julkisuutta 11. maaliskuuta 2004 tapahtuneiden terrori-iskujen vuoksi. Sen välittömässä läheisyydessä sijaitsee 1900-luvun taiteeseen keskittynyt Reina Sofían taidemuseo.
Aiheesta muualla

Kuvia tai muita tiedostoja aiheesta Atochan rautatieasema Wikimedia Commonsissa
Bangladeshin lippu

Bangladeshin lippu, suhde: 3:5.
Bangladeshin ensimmäinen lippu vuonna 1971 itsenäistymisen aikana.
Bangladeshin lippu syntyi vuonna 1971 bengalilaisten vapaustaistelijoiden lipusta. Bengalilaiset kävivät intialaisten tukemina lyhyen sodan Länsi-Pakistanin keskushallintoa vastaan. Sodan jälkeen Itä-Pakistan julistettiin itsenäiseksi Bangladeshin valtioksi. Vapaustaistelijoiden lipussa oli vihreällä pohjalla punainen pallo, jossa oli maan kartta keltaisella, mutta tämä ”Kultainen Bengali” -kartta jätettiin pois, koska sen katsottiin turhaan vaikeuttavan lipun piirtämistä ja kääntöpuolelta toteuttamista.
Punainen vapauden aurinko kuvaa vapaustaistelussa annettua veriuhria. Vihreä taas kuvaa maan rehevyyttä. Punainen aurinko ei ole aivan keskellä lippua, vaan sivussa, jotta lipun liehuessa näyttäisi siltä, että pallo on keskellä. Bengalilaisista 88 prosenttia on muslimeita, ja vihreä kuvaa myös islamia. Vihreä kuvaa myös hedelmällisyyttä ja maan nuoruutta sekä tulevaisuuden uskoa.
Aiheesta muualla

Kuvia tai muita tiedostoja aiheesta Bangladeshin lippu Wikimedia Commonsissa
Aasian valtioiden liput
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Afganistan | Arabiemiirikunnat | Armenia | Azerbaidžan | Bahrain | Bangladesh | Bhutan | Brunei |
| Etelä-Korea | Filippiinit | Georgia | Indonesia | Intia | Irak | Iran | Israel |
| Itä-Timor | Japani | Jemen | Jordania | Kambodža | Kazakstan | Kiina | Kirgisia |
| Kuwait | Laos | Libanon | Malediivit | Malesia | Mongolia | Myanmar | Nepal |
| Oman | Pakistan | Pohjois-Korea | Qatar | Saudi-Arabia | Syyria | Singapore | Sri Lanka |
| Tadžikistan | Taiwan | Thaimaa | Turkki | Turkmenistan | Uzbekistan | Venäjä | Vietnam |
Beringinsaari

| Beringinsaari |
| --- | --- |
 Beringinsaari ilmakuvassa
Maantiede
Saariryhmä:  Kommodorinsaaret
Merialue:  Beringinmeri
Korkein kohta:  Steller, 751 m
Valtio
Valtio:  Venäjä
Piirikunta:  Aleuttien piiri
Alue:  Kamtšatkan aluepiiri
Asutuskeskukset:  Nikolskoje
Infobox OKNimi-testi OK: 
Beringinsaari (ven. О́стров Бе́ринга) on suurin Kommodorinsaariin kuuluva saari Kamtšatkan alueella, Venäjällä. Se sijaitsee Kamtšatkan niemimaan itäpuolella. Saaren korkein huippu (Steller) on 751 metrin korkeudessa. Beringinsaarella on Komendöörinsaarten ainoa asutuskeskus, Nikolskoje. Siellä sijaitsee myös Komendöörinsaarten merkittävin raukki, Stellerin kaari.
Tutkimusmatkailija Vitus Bering saapui Beringinsaarelle vuonna 1741, mutta kuoli samana vuonna. Neljän tanskalaisen ryhmä löysi Beringin luut saarelta vuonna 1991.
Beringinsaarella elää muun muassa töyhtölunneja, merisaukkoja, naaleja ja pohjanmerikarhuja eli beringinhylkeitä. Saaresta noin kolme neljäsosaa on Unescon Ihminen ja biosfääri -ohjelmaan kuuluvaa suojelualuetta.
Black Pearl

Black Pearl voi tarkoittaa
Black Pearl, laivanvarustamo Oceancon vuonna 2016 rakentama kolmimastoinen huvipursi.
Black Pearl, Jimmy McGriffin albumi vuodelta 1971.
Black Pearl, Yo-Yon albumi vuodelta 1992.
Musta helmi (The Black Pearl), kuvitteellinen merirosvoalus Pirates of the Caribbean -elokuvasarjassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Black Pearl”, voi hakea sivunnimihaulla, laajalla sivunnimihaulla tai tekstihaulla.
Atoka

Atokan piirikunnan oikeustalo sijaitsee Atokassa.
Osavaltion kartta, jossa Atoka korostettuna.
Atoka on kaupunki Oklahoman osavaltiossa Yhdysvalloissa. Se on Atokan piirikunnan hallinnollinen keskus. Kaupungin perusti baptistilähetyssaarnaaja J. S. Murrow vuonna 1867.
Yhdysvaltain väestönlaskentaviraston mukaan Atokan pinta-ala on 22,0 neliökilometriä, josta kaksi prosenttia on vettä. Vuoden 2010 väestönlaskennan mukaan kaupungissa oli 3 107 asukasta.
Aiheesta muualla

Viralliset sivut (Arkistoitu – Internet Archive) (englanniksi)
Augustuksen ja Rooman temppeli

Augustuksen ja Rooman temppeli (Augustuksen ja Roman temppeli) tai Rooman ja Augustuksen temppeli (Roman ja Augustuksen temppeli) voi viitata seuraaviin antiikin aikaisiin jumalaksi korotetulle keisari Augustukselle ja Romalle eli Rooman kaupungin henkilöitymälle omistettuihin temppeleihin:
Augustuksen ja Rooman temppeli, temppeli Ankyrassa Vähässä-Aasiassa
Rooman ja Augustuksen temppeli, temppeli Ateenassa Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Augustuksen ja Rooman temppeli”, voi hakea sivunnimihaulla, laajalla sivunnimihaulla tai tekstihaulla.
Continuum

Continuum tarkoittaa seuraavia asioita:
Pelit

Continuum (Alpha Waves), vuonna 1990 julkaistu 3D-seikkailupeli
Continuum (C°ntinuum: roleplaying in The Yet), vuonna 1999 julkaistu roolipeli
The Continuum, vuonna 2008 julkaistu selaimella pelattava vuoropohjainen strategiapeli
Elokuvat ja sarjat

Stargate Continuum, yhdysvaltalainen tieteiselokuva vuodelta 2008
Continuum, yhdysvaltalainen tieteissarja vuodelta 2012
Continuum (I'll Follow You Down), kanadalainen jännityselokuva vuodelta 2013
Musiikissa

Continuum, saksalaisen Rainer Brüninghausin albumi vuodelta 1983
Continuum, John Mayerin kolmas studioalbumi vuodelta 2006
Continuum, Prototype yhtyeen toinen albumi vuodelta 2006
Continuum, sveitsiläisen Nik Bärtschin albumi vuodelta 2016
Continuum, säveltäjä György Ligetin cembalolle luoma sävellys vuodelta 1968
Continuum Fingerboard, Haken Audion kehittämä MIDI-ohjain
Matematiikassa ja tieteessä

Continuum, yksi joukko-opin tutkimusaloista
Continuum, yksi yleisen topologian haaran käsite
Kontinuumihypoteesi (Continuum hypothesis), väite, joka koskee äärettömien joukkojen kokoja
Jatkuvan aineen mekaniikka (Continuum mechanics), mekaniikan haara
Muita merkityksiä

Murrejatkumo (Dialect continuum), eräs dialektologian peruskäsite
Continuum, kuvanveistäjä Charles O. Perryn luoma National Air and Space Museumin edustalla sijaitseva taideteos
Augustus Cootmans

| Mitalit> Maa:   Belgia.Miesten voimistelu. Olympialaiset  | Mitalit> Maa:   Belgia.Miesten voimistelu. Olympialaiset  | Mitalit> Maa:   Belgia.Miesten voimistelu. Olympialaiset  | Maa:   Belgia> Miesten voimistelu. |
| --- | --- | --- | --- |
|  Hopeaa | Antwerpen 1920 | joukkuekilpailu |  |
Augustus Cootmans oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.
Berksin piirikunta

Berksin piirikunta (engl. Berks County) on Yhdysvaltojen Pennsylvanian osavaltiossa sijaitseva piirikunta. Sen väkiluku oli 428 849 vuonna 2020. Piirikunnan hallintokeskus on Readingin kaupunki, joka on myös piirikunnan suurin kunta. Piirikunta on perustettu vuonna 1752.
Väestö

Vuonna 2020 Berksin piirikunnan 428 849 asukkaasta valkoisia oli 86,2 %, mustia 7,9 %, aasialaisia 1,6 % ja alkuperäisasukkaita 1,0 %. 19,4 % asukkaista puhui kotonaan jotain muuta kieltä kuin englantia ja 7,5 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Berksin piirikunta Wikimedia Commonsissa
Berlaymont

Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
| Berlaymont |
| --- | --- |
 Berlaymont.
Osoite:  200 Wetstraat / Rue de la Loi 1000 Brussels
Sijainti:   Bryssel,Belgia
Valmistumisvuosi:  1969
Suunnittelija:  Lucien De Vestel Jean Gilson  André Polak   Jean Polak
Urakoitsija:  Joris Schmidt
Omistaja:  Belgian valtio
Haltija:  S.A. Berlaymont 2000
Käyttäjä:  Euroopan komissio
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Berlaymont on Belgian pääkaupungissa Brysselissä sijaitseva Euroopan komission päärakennus. Komissiolla on Berlaymontin lisäksi kymmeniä muita rakennuksia.
Historia

Vuonna 1960 Belgian valtio osti maata Brysselin keskustasta rakentaakseen Euroopan komission majoittamista varten rakennuksen. Rakennuksen suunnittelivat arkkitehdit Lucien de Vestel, Jean Gilson, André Polak ja Jean Polak. He suunnittelivat rakennuksesta ristin muotoisen. Rakennuksen pinta-alan oli suunniteltu olevan 240 000 m², jolloin rakennukseen olisi mahtunut työskentelemään jopa 3 000 virkamiestä.
Berlaymontia rakennettiin vuodesta 1963 vuoteen 1969.
Historia > Evakuoinnit

Vuonna 1991 koko Berlaymont-rakennus evakuoitiin havaitun asbestin vuoksi. Asbestinpoisto kävi hyvin kalliiksi Belgian valtiolle. Lopulta vuonna 2004 työt valmistuivat ja komissio pääsi vihdoinkin majoittumaan uudelleen rakennukseen. Rakennus myytiin komissiolle 21. lokakuuta 2004.
Toukokuun 18. päivänä vuonna 2009 kello yhden aikaan iltapäivällä rakennuksessa syttyi tulipalo. Kaikki paikalla olleet 2700 henkilöä evakuoitiin rakennuksesta. Brysselin palokunta sai tapauksesta hälytyksen, ja useat yksiköt lähtivät paikan päälle. Palokunta sai palon täydellisesti sammutettua myöhään iltapäivällä. Palon syytä ei tiedetä varmasti.
Cur

Nuori mountain cur.
Cur viittaa tietynlaiseen summittaisesti jalostettuun, usein ulkonäöltään vakiintumattomaan työskentelevään koirarotuun tai -tyyppiin. Sanalla voidaan tarkoittaa myös mitä tahansa tämäntyyppistä koiraa. Englannin kielessä cur tarkoittaa myös yleisemmin rakkikoiraa.
Cur-rotujen kaltainen roturyhmä on feistit, pienet terrierin kaltaiset koirat, jotka on jalostettu metsästämään tuholaisia. Feist tulee sanasta fist ja on 1900-luvulla Yhdysvaltain eteläosissa kehitetty slangitermi "pienelle mutta hurjalle koiralle".
Nimen alkuperä

Sanan cur alkuperä johtaa juurensa 1200-luvulle. Sen uskotaan olevan lyhenne keskienglannin sanasta curdogge, joka johtuu sanasta curren ’murista’. Dictionary of True Etymologiesin mukaan sanan alkuperäiset juuret voivat olla germaanisissa kielissä, mahdollisesti muinaisnorjassa, jossa kurra tarkoittaa marmattamista. Mikäli asia on niin, sana voi olla onomatopoeettinen.
Toinen selitys on että sana voi olla sanan cu johdos, joka tarkoittaa gallisilla kielillä ajokoiraa.
Aiempi käyttö

Historiallisesti sanoja cur ja feist käytettiin Englannissa tarkoittamaan pieniä metsästyskoiria feistien ollessa pienempiä ja curien 30 paunaa tai kookkaampia. Elisabetin aikaiset ihmiset ovat saattaneet käyttää sanaa cur viitatakseen terrieriin.
Sana cur näyttää olevan puhekielinen. Vuonna 1790 Thomas Bewick kirjoitti:
Cur on luotettava ja hyödyllinen apulainen farmarille ja paimenelle; ja vaikka luonnontieteilijät eivät ota sitä huomioon erillisenä rotuna, se on nyt yleisesti käytetty, erityisesti Pohjois-Englannissa ja niin suurta huomiota sen jalostus on kiinnittänyt ettei sitä voi olla luokittelematta pysyväksi. Se työskentelee pääosin karjan ajamisessa; missä se on erittäin hyödyllinen. Se on kookkaampi, vahvempi ja hurjempi kuin paimenen koira; ja sen karva on sileämpää ja lyhyempää. Se on yleensä musta ja valkoinen. Sen korvat ovat puolipystyt; ja moni syntyy töpöhäntäisenä, joka näyttää siltä kuin häntä olisi typistetty. Se puree hyvin innokkaasti; ja kun se aina hyökkää kannuksiin, karja ei pysty puolustautumaan sitä vastaan: tällä tavalla se sopii mitä parhaiten härkää vastaan, jonka se nopeasti pakottaa juoksuun. Sen terävänäköisyys on epätavallisen suuri. Se tuntee isäntänsä pellot ja on kiinnostunut ainoastaan niillä olevasta karjasta: hyvä koira katselee, kiertää alueet; ja jos tuntematonta karjaa sattuu ilmaantumaan paimennettavien keskelle, se rientää nopeasti sen luo ja ajaa inokkain puremin sen erilleen.
Cur esiintyi myös skottilaisessa aikakauslehdessä Blackwood's Magazine vuonna 1819. Artikkeli, Species and Historic lineage of Canine derivations,  jonka Sir P. Sean Lacey Lontoosta (1776–1842) on kirjoittanut, mainitsee "rikollisten ja cur-rotujen erottamisen kunniallisista".
Varhainen Webster's Dictionaryn määritelmä sanoo "arvoton koira tai koira joka polveutuu sudesta".
Cur-rodut

Cur on myös metsästyskoiratyyppi ja monikäyttöinen koira joka jalostettiin Yhdysvaltojen maalaisseuduilla. Curia käytetään kuvaamaan tämän tyyppistä koiraa, vaikkei se kuvaakaan tiettyä rotua. Cur-rotuja ei yleensä olla rekisteröity suurimmissa näyttelyrekistereissä, joten tietyn ulkonäön valitseminen ei ole ollut pääasia niiden kehittämisessä. Ne valitaan yleensä metsästys- tai työkyvyn perusteella, vaikka jotkut kasvattajat tunnetaan myös koiriensa paimenkyvyistä. Suurosa cur-roduista on rotumääritelmässä mainitulta ulkonäöltään joustavan vaihtelevia; tarpeeksi jotta täydellistä rotumääritelmää on vaikea kirjoittaa. Monimuotoisuus ulkonäössä ja fyysisten kykyjen perusteella tehty valinta ovat tehneet roduista geneettisesti hyväkuntoisia ja terveitä.
Ne polveutuvat eurooppalaisista koirista jotka maahanmuuttajat toivat meren yli ja jotka mahdollisesti risteytyivät alkuperäisten amerikkalaisten koirien kanssa. Toisin kuin todellinen sekarotuinen joka jalostuu sattumanvaraisesti ilman ihmisen asiaan puuttumista, curien jalostus on ihmisten suunnittelemaa.
Samankaltainen roturyhmä ovat feistit, pienet terrierin kaltaiset koirat joita jalostetaan samalla Yhdysvaltain alueella pieneläinten metsästykseen ja pitämään tuholaiset poissa maatiloilta. Feist-rodut ovat ulkonäöltään hieman yhtenäisempiä kuin curit, koska ne jalostettiin yksinomaan työkäyttöön.
Curit luokitellaan myös amerikanpitbullterrierin veljeskoiraksi. Niillä on samanlainen leveärintainen ja kuivarunkoinen muoto. Niillä on myös olennaisesti samantyyppiset kasvot kuin pitbullilla.
Cur-rotuihin kuuluvat:
Amerikanleopardikoira
Blackmouth cur
Blue lacy
Camus cur
Canadian cur
Carolina cur
Catahoulanleopardikoira
Florida cur eli Florida Cur Cowdog: villisian metsästykseen ja karjan paimennukseen käytetty kaakkoisyhdysvaltalainen rotu, joka on yhdistelmä bulldoggia ja ajokoiraa
Kemmer stock cur
Mountain cur
Mountain view cur
Stephens cur
Tennesseenajokoira
Treeing cur
Rekisteröinti

Usea vähemmän tunnettu kennelklubi rekisteröi useita cur-rotuja perustuen niiden sukulinjoihin ja esi-isiin ja joitain erillisiä linjoja rekisteröidään jokaisessa rodussa. National Kennel Club on rekisteröinyt näitä rotuja vuosikymmenten ajan ja on kuuluisa järjestämistään metsästyskilpailuista.
Nykyisin United Kennel Clubilla on aktiivinen rekisteröintiohjelma ja kilpaileva metsästysohjelma näille koirille.
Käännös

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cur
Käännös suomeksi